નવા વર્ષે એટલે કે ૨૦૧૨ માટે વિવિધ પાર્ટીઓ પોતાની પાર્ટીનાં કૅલેન્ડર બનાવે છે, જેમાં પાર્ટીના વિવિધ પદાધિકારીઓની તસવીરો તેમ જ તેમનું પાર્ટીમાં શું સ્થાન છે એ પણ એમાં જણાવવામાં આવે છે. જોકે મીરા-ભાઈંદરમાં મહારાષ્ટ્ર નવનિર્માણ વિદ્યાર્થી સેનાના ૨૦૧૨ના નવા કૅલેન્ડરમાં તો કાંઈક અલગ જ જોવા મળ્યું છે. આ કૅલેન્ડરમાં મહારાષ્ટ્ર નવનિર્માણ વિદ્યાર્થી સેનાના વિવિધ પદાધિકારીઓની તસવીરો સાથે તેમનાં પદ લખવામાં આવ્યાં છે. આ કૅલેન્ડરમાં વિદ્યાર્થી સેનાના શહેર અધ્યક્ષ તરીકે પ્રવીણ રૉયે પોતાનું નામ અને ફોટો છાપ્યો છે. જોકે વાત એમ છે કે પ્રવીણ રૉયને આ પદ પર નિયુક્ત કરવામાં આવ્યા જ નથી.